Kontrollutvalgets beretning for 2023 for 
Kongsvinger og omegn rideklubb (KORK)

I henhold til NIFs lov § 2-12 avgir herved kontrollutvalget i Kongsvinger og Omegn Rideklubb (KORK) sin beretning.
Kontrollutvalget skal kontrollere at styret utfører de oppgaver styret er tillagt etter Kongsvinger og omegn rideklubbs lov. 

Vi har utført følgende handlinger:
Vi har gjennomgått styrets årsberetning for 2023 og det styrebehandlede årsregnskapet for 2023, samt andre dokumenter utvalget har funnet det nødvendig å gjennomgå. Vi har hatt et møte med styreleder og økonomiansvarlig i klubben. Vi har fått alle opplysninger vi har bedt om fra styret samt at vi har fått svar på en del spørsmål vi hadde.  Vi har også snakket med den eksterne regnskapsføreren.
Vi har gått gjennom regnskapet og etter beste skjønn kontrollert resultatregnskap, balanse og noter. Kostnader er stikkprøvemessig kontrollert for attestasjon og dokumentasjon, og vesentlige inntekter er kontrollert mot avtaler og annen dokumentasjon. 
Balansen viser Korks verdier for øvrig, og balanseverdier er kontrollert mot underliggende dokumentasjon. Alle balanseverdier er reelle pr. 31.12. Vi har vurdert at notene gir de opplysninger som er av betydning for å bedømme Korks stilling og resultat.  
Regnskapet viser et underskudd på kr 67.579,-, som er dekket ved overføring fra egenkapitalen.

Kontrollutvalget har følgende merknader til forvaltningen av Kongsvinger og omegn rideklubb:
Kontrollutvalget ser at det gjøres en god jobb for å ha god kontroll og oversikt over den økonomiske situasjonen i klubben. Dessverre har den eksterne regnskapsføringen ikke medført de effektiviseringsgevinstene og kostnadsbesparelsene vi hadde håpet på for regnskapsåret 2023. Derfor har vi i samarbeid med styret jobbet med å finne en ny, bedre og rimeligere løsning for å føre regnskapet. Vi er positive til det nye samarbeide med KOBBL, og regner med å se en besparelse på regnskapskostnaden for 2024. Dette samarbeidet skal også gi styret bedre kontroll på økonomien gjennom bedre rapporteringsløsninger. På kostnadssiden er det god kontroll og få muligheter for ytterligere innsparing. Kontrollutvalget ønsker å gi skryt til styreleder og kasserer for den jobben som er gjort de siste året for å forbedre den økonomiske kontrollen i klubben og rutinene rundt dette arbeidet. Det er god kostnadskontroll og dobbel attestering på innkomne bilag og utbetalinger i bank. 

Kontrollutvalget har følgende merknader til det fremlagte regnskapet:
Regnskapet viser et underskudd på 67.579,-. Dette skyldes i hovedsak at det har vært en del kostnader relatert til flomskader, der skadeoppgjøret ikke kommer før i 2024 regnskapet (ca 100.000,-). Hvis det blir drift av rideskole på anlegget, er det viktig med et eget avdelingsregnskap for rideskolen i regnskapet.




Konklusjon
Det er kontrollutvalget konklusjon at styret har utført de oppgaver som det er tillagt etter loven, og kontrollutvalget anbefaler at styrets beretning og Kongsvinger og omegn rideklubbs årsregnskap for 2023 godkjennes av årsmøtet.

Sted, dato
Kongsvinger 28. april 2024

